Hej.


Jeg er ved at bygge mig en ny garage/værksted, og vil gerne have gulvvarme i den. Den skal bygges sammen med mit eksisterende hus, dvs husets ydermur kommer til at fungere som garagens indervæg. Taget bliver med tagpap, og med ovenlysvinduer. Mit spørgsmål er hvilke krav der er til isolering, i gulv, i vægge, i taget. Hvor mange milimeter isolering skal jeg bruge for at overholde lovkrav.


På forhånd tak,


Mvh Jørgen


Gulvvarme garage
Hej Jørgen


Hvis garagen/værkstedet skal være opvarmet, (defineret som over 5 grader året rundt) så er det de samme krav til isolering som der er til huset, vel og mærket at nyt hus anno 2012, (2010).


Kravet til isoleringsmængden/tykkelsen afhænger af den enkelte konstruktion. Men vi snakker typisk minimum 300 mm i gulvet, 150-200 mm i væggene og 300 mm på loftet.

